Základná škola, Jedľové Kostoľany 75

**ŠKOLSKÝ VZDELÁVACÍ PROGRAM**

|  |  |
| --- | --- |
| **Vzdelávacia oblasť:** | **Človek a hodnoty** |
| **Názov predmetov:** | **Etická výchova** |
| **Časový rozsah výučby:** | **1. roč. – 1 h / týždeň 33 h / rok**  **2. roč. – 1 h / týždeň 33 h / rok**  **3. roč. – 1 h / týždeň 33 h / rok**  **4. roč. – 1 h / týždeň 33 h / rok** |
| **Ročník:** | **prvý, druhý, tretí, štvrtý** |
| **Stupeň vzdelania:** | **ISCED 2** |
| **Dĺžka štúdia:** | **4 roky** |
| **Forma štúdia:** | **denná** |
| **Vyučovací jazyk:** | **slovenský** |

**CHARAKTERISTIKA PREDMETU**

Úlohou povinne voliteľného predmetu etická výchova v primárnom vzdelávaní je podporovať osobnostný a sociálny rozvoj žiaka s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tejto úlohy sa využíva hlavne zážitkové učenie, ktoré popri informáciách účinne podporuje pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a na región, v ktorom žiaci žijú. Deje sa to prostredníctvom rozvoja sociálnych spôsobilostí (otvorená komunikácia, empatia, asertivita, pozitívne hodnotenie iných a pod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahom v rodine, v kolektíve spolužiakov i v iných sociálnych skupinách.

**CIELE PREDMETU**

Žiaci:

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa aktívne participovať na živote spoločnosti (triedy, školy, regiónu),
* osvoja si prvky prosociálneho správania v rodine, v žiackom kolektíve,
* nadobudnú spôsobilosť na pochopenie hodnoty priateľstva, vzájomnosti a rodiny,
* rozvíjajú svoj postoj k postihnutým, chorým a starým ľuďom.

**HODNOTENIE PREDMETU**

Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého podľa jeho možností a schopností. Nehodnotíme to, čo žiak nevie, ale vyzdvihujeme čo sa mu darí, čo zvládol.

Snaha každého učiteľa je pozitívne hodnotiť. V danom predmete sú žiaci priebežne hodnotení podľa svojich aktivít, snahy, tvorivosti a samostatnosti. Žiakov postupne vedieme, aby sa vedeli ohodnotiť sami, ale aj svojho spolužiaka. Hodnotenie má v prvom rade funkciu pozitívne motivovať žiaka a usmerniť jeho osobnostný vývoj. Učiteľ pri hodnotení zohľadňuje osobitosti každého žiaka. Predmet hodnotíme klasifikáciou, pričom vychádzame z Metodického pokynu č. 22/ 2011 na hodnotenie žiakov základnej školy.

**VZDELÁVACÍ ŠTANDARD**

**1. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Postoje a spôsobilosti v medziľudských vzťahoch** | **11** | rodina, skupina, školská trieda  pozdrav, vďačnosť, ospravedlnenie  pravidlá skupiny | * **Žiak na konci 1. ročníka základnej školy vie/dokáže:** * predstaviť seba i spolužiakov krátkou charakteristikou, * pomenovať dôvody pre vďačnosť, prosbu, ospravedlnenie, * podieľať sa na vytváraní pravidiel skupiny, | **OSR**  **TPP**  **ENV** |
| **Prvky prosociálneho správania** | **5** | úcta  úcta k rodičom, učiteľom, starším ľuďom, spolužiakom  prejavy úcty | * uviesť príklady úcty k rodičom, učiteľom a spolužiakom, * vyjadriť adekvátne vďačnosť, prosbu a ospravedlnenie, * riadiť sa pravidlami skupiny, * rešpektovať spolužiakov, | **OSR**  **ENV**  **RTK**  **TPP** |
| **Ľudská dôstojnosť** | **4** | hodnota osoby, moja hodnota, rozdiel medzi mnou a ostatným svetom  ľudská osoba  sebaovládanie | * rozpoznať postupne rôzne vlastnosti ľudí, * uviesť vlastnosti, ktorými sa odlišuje od iných, * poukázať na dôležitosť sebaovládania v medziľudských vzťahoch, | **OSR**  **ENV** |
| **Pozitívne hodnotenie iných** | **4** | vlastnosti iných osôb  pozitívne vlastnosti rodinných príslušníkov, spolužiakov  vyjadrenie pozitívneho hodnotenia iných  negatívne správanie a jeho dôsledky | * rozlíšiť medzi dobrým a zlým správaním u seba i u spolužiakov, * uviesť dobré vlastnosti spolužiakov a príslušníkov rodiny, * zahrať scénku, kde vyjadrí pochvalu spolužiakom, | **OSR** |
| **Naša rodina** | **9** | rodina a jej úloha v živote človeka  vzťahy medzi členmi rodiny  rodinné pravidlá  komunikácia  pomoc v rodine | * pomenovať rodinné vzťahy, * vysvetliť tri pravidlá vo vlastnej rodine, * uviesť príklad úctivej komunikácie v rodine, * naplánovať si konkrétnu pomoc pre členov rodiny. | **OSR**  **MUV**  **TPP** |

**ZÁVER** Učebné osnovy sú totožné so vzdelávacím štandardom IŠVP pre príslušný predmet.

**2. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Postoje a spôsobilosti v medziľudských vzťahoch** | **11** | spolupráca  vzťahy v triede  právo a povinnosť  práva a povinnosti v rámci rodiny a triedy | * vysvetliť pojem spolupráca na príkladoch, * zdôvodniť potrebu vzájomného počúvania, * rozpoznať vzťah medzi právom a povinnosťou, * vysvetliť svoje práva a povinnosti v škole i v rodine, | **OSR**  **TPP**  **ENV** |
| **Tvorivosť** | **5** | tvorivosť  vlastné talenty  pozornosť, fantázia, úsilie, vytrvalosť  prínos tvorivosti (úžitok, radosť, obohatenie iných)  tvorivosť, ktorá škodí a zarmucuje | * zhotoviť originálny darček pre spolužiaka, * zahrať pomocou pantomímy rôzne situácie, * vymyslieť spoločne príbeh o svojej triede, * oceniť originalitu iných, * dopĺňať znenie pravidiel skupiny, | **OSR**  **ENV**  **RTK**  **TPP** |
| **Iniciatíva** | **4** | iniciatíva – ochota, prekonanie lenivosti a obáv  iniciatíva pri poznávaní nových vecí, pri vytváraní dobra a zabraňovaní zlu  iniciatíva pri vytváraní dobrých vzťahov v triede i mimo nej | * uviesť príklady iniciatívneho správania, * určiť oblasť, v ktorej je iniciatívny, * zapájať sa do triednych a školských činností, | **OSR**  **ENV** |
| **Vyjadrenie citov** | **4** | city  prežívanie citov  city v rodine, medzi rovesníkmi  úcta k osobám opačného pohlavia  úcta k citom iných | * opísať jednoduchou formou, čo znamená slovo city, * prejaviť svoje city spojené s príjemným i nepríjemným prežívaním formou kresby – „moje city počas dňa“, * vyjadriť kultivovane svoje city, * uviesť, ako vhodnou formou vie vyjadriť city spojené s nepríjemným prežívaním | **OSR**  **TPP** |
| **Naša trieda** | **9** | naša trieda – spoločenstvo detí  pozitíva a negatíva našej triedy  vylepšovanie nášho spolužitia  súdržnosť spoločenstva | * rozlíšiť medzi vhodným a nevhodným správaním v triede, * predložiť návrhy na zlepšenie súdržnosti spoločenstva triedy, * prejaviť pochopenie so spolužiakmi, * prispieť k dobrej atmosfére v triede, * vyjadriť svoje pozitívne priania formou kresby. | **OSR**  **MUV**  **TPP** |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.